
ELŐTERJESZTÉS

Magyar Labdarúgó Szövetség Sporttelephely felújítási program tao előminősítéses pályázatának benyújtásához

Martfű Város Önkormányzata Képviselő-testületének 

2014. február 5-i ülésére

Előkészítette: Stoica-Bodor Éva 
Véleményező: Pénzügyi, Ügyrendi és Városfejlesztési Bizottság,



Oktatási, Művelődési, Sport, Civil és Egyházi Kapcsolatok Bizottsága.
Döntéshozatal: egyszerű többség 

Tárgyalási mód: nyilvános ülés
Tisztelt Képviselő Testület!

A Martfűi Labdarúgó Egyesület pályázatot kíván benyújtani a Magyar Labdarúgó Szövetség által Sporttelephely felújítási program tao előminősítéses pályázati kiírásra.

A pályázat célja, összhangban az MLSZ stratégiájával, hogy a megyék sajátos igényeinek megfelelően az amatőr csapatok által használt sporttelepek állapota javuljon, az amatőr futball játékos-, szakember- és szurkoló megtartó és vonzó képessége növekedjen. 

Az előminősítéses pályázat lebonyolítása megelőzi a társasági adó jogszabályok alapján meghatározott 2014/15 támogatási időszakra szóló sportfejlesztési program benyújtásának hivatalos zárási időpontját, azaz 2014.04.30-át. Az előminősítési eljárásban támogatásban részesült pályázónak legkésőbb eddig az időpontig be kell nyújtania a sportfejlesztési programját, amely már tartalmazza a támogatásban részesített felújításhoz kapcsolódó beruházási elemeket.
A pályázat keretében rendelkezésre álló keretösszeg 143 millió forint Jász-Nagykun-Szolnok megye számára, a pályázót terhelő önrész nélkül.

A pályázat keretében a Martfűi Labdarúgó Egyesület a maximálisan megpályázható 10.000.000 Ft-ból a Futballpálya körüli korlátokat valamint a lelátót szeretné felújítani.
A projekt teljes beruházási költségének 30%-a , maximum 3.000.000 Ft önerő, amelyet az Önkormányzat vállalna be.
Kérem a Tisztelt Képviselő-testületet, hogy a pályázat önerejének kötelezettségvállalásáról valamint a önkormányzati tulajdonú ingatlan fejlesztéséhez szükséges hozzájáruló nyilatkozat kiadásáról az alábbi határozati javaslat elfogadásával szíveskedjen dönteni.

Határozati javaslat:


Martfű Város Önkormányzata Képviselő-testületének
…./2014.(.........) Ö. határozata
A Martfűi Labdarúgó Egyesület Magyar Labdarúgó Szövetség Sporttelephely felújítási program tao előminősítéses pályázatának benyújtásáról
Martfű Város Önkormányzatának Képviselő testülete megtárgyalta a Martfűi Labdarúgó Szövetség Sporttelephely felújítási program tao előminősítéses pályázatának benyújtásáról szóló előterjesztést, mely alapján a pályázat benyújtását támogatja.

A projektben maximálisan megpályázható összeg:10.000.000 Ft 
A projekt elszámolható költsége (70%): 

 7.000.000 Ft
A saját erő összege maximum (30%):    

 3.000.000 Ft
A saját erő mértékét Martfű Város Önkormányzata a 2014-as évi költségvetésében elkülöníti, a 2014. évi költségvetése terhére kötelezettséget vállal.

A Képviselő-testület felhatalmazza a Polgármestert, hogy a pályázat benyújtásához szükséges hozzájáruló nyilatkozatot Martfű Város Önkormányzata nevében aláírja.

Erről értesülnek:

1./ JNSZ Megyei Kormányhivatal, Szolnok
2./ Valamennyi képviselő, Helyben 

Martfű, 2013. január 28.

Dr. Kiss Edit

polgármester

Látta: Szász Éva 

         jegyző

